Loma-asunto oli täydellinen lomaamme ajatellen! Sijainti oli hyvä niin vanhaan kaupunkiin, metroon, ostoksiin, ravintoloihin kuin muuhun alueella liikumiseenkin. Pia ja Ronnie ovat uskomattoman ystävällisiä, joustavia, läsnäolevia, auttavia ja he tekevät kaikkensa, jotta asumisesi olisi onnistunut.
Asunto on kiva, pieni kaksio, missä on kaikki lomalla tarvittava. Ruoanlaittomahdollisuus on kahden keittolevyn vuoksi rajallinen, mutta lähellä on hyviä, edullisia ruokapaikkoja, joten omaa keittiökokemusta kertyi ainoastaan kahdelta illalta. Kahvikone on ihana! Astioita on neljälle.
Yksityinen kattoterassi on mahtava, ja sinne paistaa aurinko lähes koko päivän - ja varjostakin on huolehdittu. Ainoa pieni miinus oli se, että netin toiminta terassilla on epätasaista, mutta grillaaminen, chillaaminen, lukeminen - ja vaikka päivätorkut oman majan sohvalla onnistuu hienosti! Söimme myös muutaman kerran aamiaista terassilla, on pieni vaiva kantaa tarvikkeet asunnosta kerrosta ylemmäs, kun miljöö on hieno. Illalla on ihanaa istua kynttilänvalossa terassilla ja nauttia Malagan yön laskeutumisesta vaikka viinilasillisen kera.